അനിൽ കപൂറും മകൾ സോനം കപൂറും ഒന്നിക്കുന്ന പുതിയ സിനിമയാണ് ഏക് ലഡ്കി കൊ ദേഖാ തോ ഐസ ലഗാ . ചിത്രത്തിലെ ഗാനം അണിയറപ്രവർത്തകർ പുറത്തുവിട്ടു . അനിൽ കപൂർ നായകനായ 1942 എ ലൌവ് സ്റ്റോറി ചിത്രത്തിലെ ഗാനമാണ് റീമിക്സ് ചെയ്തിരിക്കുന്നത് . ഇന്ത്യൻ പശ്ചാത്തലത്തിലെ ഒരു പരമ്പരാഗത കുടുംബത്തിലെ സംഘർഷഭരിതമായ കഥയാണ് ചിത്രം പറയുന്നത് . സോനം കപൂർ അവതരിപ്പിക്കുന്ന നായികയെ കേന്ദ്രീകരിച്ചാണ് ചിത്രം . രാജ്കുമാർ റാവു ഒരു പ്രധാന കഥാപാത്രത്തെ അവതരിപ്പിക്കുന്നു . ജൂഹി ചൌളയും ചിത്രത്തിലുണ്ട് . ഒരു അച്ഛനും മകളും തമ്മിലുള്ള ബന്ധത്തിന്റെ കഥയാണ് ചിത്രം പറയുന്നതെന്നും അതേസമയം പ്രണയകഥയുമാണ് എന്നാണ് സോനം കപൂർ പറയുന്നത് . അതേസമയം സ്വവർഗപ്രണയത്തെ കുറിച്ചാണ് ചിത്രം പറയുന്നത് എന്നാണ് റിപ്പോർട്ട് . ഷെല്ലി ചോപ്രയാണ് ചിത്രം സംവിധാനം ചെയ്യുന്നത് .